Kesufian
Faktor-faktor Zuhud
PENGENALAN Hidup atau kehidupan di muka bumi ini adalah satu persinggahan sementara. Semua yang hidup itu pasti diuji dengan pelbagai ujian. Kesusahan, kesakitan, penderitaan, kesenangan bahkan kesihatan yang baik juga merupakan suatu ujian. Sebagai seorang Islam yang lahir sebagai dalam nikmat Islam, kebanyakan gagal melihat ujian ujian yang buruk sebenarnya dari Allah semata mata untuk menguji hati kita. Kita gagal menerima hakikat dan sering menyalahkan takdir dan orang lain. Bagi mereka yang diuji dengan kebaikan, mereka gagal melihat ia juga adalah satu ujian dari Allah swt. Di sini saya akan kongsikan sedikit ilmu yang saya ada yang saya pelajari tatkala saya menempuh ujian2 yang Allah swt tetapkan kepada saya. Alhamdulillah, saya sekarang boleh senyum tidak kira ujian kebaikan atau keburukan melanda diri saya. Satu ilmu yang bakal mendedahkan siapa kita, satu ilmu yang bakal menenangkan jiwa kita, satu ilmu yang bakal mengenalkan kita dan mendekatkan kita dengan pencipta kita, satu ilmu yang bakal memberi aura aura positif yang boleh memberi kesan terhadap setiap pekerjaan kita, satu ilmu yang bakal menyucikan kita dari sifat sifat buruk, ilmu yang boleh merawat dan mencegah sebarang sakit fizikal dan rohani. Terlalu banyak keistimewaan satu ilmu yang sangat mudah untuk diamalkan membuatkan saya ingin berkongsi dengan semua orang islam. HAKIKAT DIRI Sebelum, saya membawa saudara saudari semua untuk mengetahui lebih lanjut mengenai ilmu yang saya ingin kongsikan, mari kita melihat atau mengenal siapa sebenarnya diri kita. Siapa sebenarnya manusia dan apa yang ada di sebalik tubuh badan kita. “Dan sesungguhnya Kami telah menciptakan manusia daripada suatu sari pati (berasal) daripada tanah. Kemudian Kami jadikan sari pati itu air mani (yang disimpan) dalam tempat yang kukuh (rahim). Kemudian air mani itu Kami jadikan segumpal darah, lalu segumpal darah itu Kami jadikan segumpal daging, dan segumpal daging itu Kami jadikan tulang-belulang, lalu tulang-belulang itu Kami bungkus dengan daging. Kemudian Kami jadikan dia makhluk yang (berbentuk) lain. Maka Maha Sucilah Allah, Pencipta Yang Paling Baik.” – Surah Al-Mukminun: Ayat 12-14 Sebahagian besar dari orang Islam sedar, manusia dijadikan daripada tanah. Daripada air mani sehinggalah terbentuknya satu makhluk yang cukup sifat. Inilah yang diketahui oleh manusia dan inilah yang dilihat oleh Iblis sehingga menyebabkan Iblis enggan tunduk kepada manusia. Walhal di sebalik diri kita ada satu Ciptaan Allah yang gagal dilihat oleh Iblis dan kita sendiri. Jika Iblis sedar pada ketika itu, sudah pasti Iblis akan tunduk kepada Adam a.s. Itulah ROH, diri kita yang sebenarnya. Hakikatnya kita bukan hanya jasad yang dipandang hina oleh Iblis kerana dijadikan dari tanah. Kita lebih mulia dari Iblis kerana diri kita sebenarnya adalah ROH yang diciptakan dari cahaya Allah sendiri (sesetengah berpendapat dari Cahaya Nur Muhammad yang diciptakan oleh Allah). Apa pun khaifiat penciptaan ROH, ia jauh lebih mulia daripada Iblis. Inilah yang mulanya gagal dilihat oleh Iblis dan inilah yang kita gagal lihat pada diri kita. Kita tidak kenal diri kita dan Iblis akan seboleh bolehnya akan cuba untuk kita melupakan diri kira yang sebenarnya. Kerana jika semua orang Islam kenal diri mereka, mereka pasti tidak akan termakan dengan tipu daya syaitan. ROH, ciptaan Allah yang maha hebat, diri kita diselubungi dengan jasad. Apa yang kita lihat hanya jasad, apa yang kita jaga hanya jasad, apa yang kita cantikkan hanya jasad. Walhal jasad itu hanya sifat kita yang sementara, akan menjadi tua, sakit dan hancur lebur apabila sudah mati. Yang tinggal hanyalah ROH kita, yang akan kekal selama lamanya. Tapi apakah kita pernah peduli dengan ROH kita, pernahkah kita menjaganya? Pernahkan kita mencantikkannya untuk bertemu dengan pencipta kita suatu hari nanti? ROH, ciptaan Allah lebih hebat dari JIN dan Iblis. Pernah satu ketika Seorang manusia menewaskan JIN semasa zaman Nabi Sulaiman a.s. Pernah juga satu ketika seorang manusia (Nabi Idris) mencucuk mata Iblis ketika Iblis ingin menyesatkannya. Dalil ini menunjukkan manusia yang dilihat sebagai lemah dan hina oleh Iblis sebenarnya merupakan ciptaan Allah yang sangat hebat. Sehingga Iblis akan cuba berbuat apa saja supaya manusia tidak mengenal diri (ROH) mereka.